શ્રમ-રોજગાર વિભાગના અધિક મુખ્ય સચિવ ડો. રાજીવ કુમારને વન-પર્યાવરણ વિભાગ સોંપાયું છે. શ્રમ-રોજગાર વિભાગની જવાબદારી ૧૯૮૬ બેચના જ અધિકારી વિપુલ મિત્રાને આપવામાં આવી છે. વિપુલ મિત્રા હાલ બંદરો અને વાહન વ્યવહાર વિભાગમાં અધિક મુખ્ય સચિવ તરીકે કામ કરી રહ્યાં હતા. કોટેજ-ગ્રામોધોગ કમિશ્નર એ.કે.રાકેશને બદલીને પંચાયત, ગ્રામ વિકાસ વિભાગના અગ્ર સચિવ પદે રાજગોપાલની જગ્યાએ નિયુક્ત કરાયા છે. પ્રાથમિક અને માધ્યમિક શિક્ષણ વિભાગના અગ્ર સચિવ સુનયના તોમરને બંદરો અને વાહન વ્યવહારના અગ્ર સચિવ તરીકે મૂકવામાં આવ્યા છે. જ્યારે આ વિભાગના અધિક મુખ્ય સચિવ પદની વધારાની જવાબદારીમાંથી એમ.એસ.ડાગુરને મુક્ત કરવામાં આવ્યા છે. ૨૦૦૨ની બેચના સંદીપ કુમારને કોટેજ, ગ્રામોધોગ કમિશ્નર બનાવાયા છે.